smcproject/ml-wiki-sentences huggingface dataset:
The Revolution of Peter the Great (Harvard University Press, 2003) online edition Graham, Stephen Peter the Great: A Life of Peter I of Russia called The Great 367 pages Grey, Ian.
Peter the Great: Emperor of All Russia (1960) online edition Hughes, Lindsey .
Russia in the Age of Peter the Great .
(Yale University Press, 1998) ISBN 0-300-08266-5 Hughes, Lindsey .
Peter the Great and the West: New Perspectives (Palgrave Macmillan, 2001) ISBN 0-333-92009-0 Hughes, Lindsey .
Peter the Great: A Biography (Yale University Press, 2002) 0-300-10300-X Raeff, Mafrc, ed.
Peter the Great, Reformer or Revolutionary?
(1963), essays by scholars; 110 pages; online edition Troyat, Henri .
Peter the Great .
New York: E.P. Dutton, 1987 ISBN 0-525-24547-2 Zitser, Ernest A. "Post-Soviet Peter: New Histories of the Late Muscovite and Early Imperial Russian Court," Kritika: Explorations in Russian and Eurasian History, Volume 6, Number 2, Spring 2005 (New Series), pp. 375–392 Review of recent books.
doi : 10.1353/kri.2005.0032 in Project Muse റഷ്യൻ ഭാഷയിൽ (in Russian) Brickner Alexander Gustavovich.
(1902–1903) An Illustrated History of Peter the Great (Иллюстрированная история Петра Великого) at Runivers.ru in DjVu and PDF formats കൂടുതൽ വായനയ്ക്ക് Wikimedia Commons has media related to റഷ്യയിലെ പീറ്റർ ഒന്നാമൻ .
↑ James Cracraft, The Revolution of Peter the Great (Harvard University Press, 2003) online edition
റഷ്യയുടെ നാടോടിക്കഥകൾ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
Russian folklore Russian folklore Part of a series on the Culture of Russia Society Russians Ethnic groups Folklore History Immigration Languages Holidays Religion Traditions Topics Art Architecture Cinema Cuisine Dance Festivals Literature Media Newspapers Radio Television Music Painting Sports Theatre Video gaming Symbols Flag Coat of arms Anthem World Heritage Sites ക സ തി
റഷ്യക്കാരുടെയും റഷ്യയിലെ മറ്റ് വംശീയ വിഭാഗങ്ങളുടെയും ഐതിഹ്യങ്ങളാണ് റഷ്യയുടെ നാടോടിക്കഥകൾ .
ഇപ്പോൾ റഷ്യൻ യക്ഷിക്കഥകളിൽ പ്രതിനിധീകരിക്കുന്ന റഷ്യൻ നാടോടിക്കഥകൾ പുരാതന സ്ലാവുകളുടെ പുറജാതീയ വിശ്വാസങ്ങളിൽ വേരൂന്നിയതാണ്.
ഇതിഹാസ റഷ്യൻ ബൈലിനകളും സ്ലാവിക് പുറജാതീയതയുടെ ഒരു പ്രധാന ഭാഗമാണ്.
കീവൻ സൈക്കിളിന്റെ ഏറ്റവും പഴയ ബൈലിനകൾ റഷ്യൻ നോർത്ത് രേഖപ്പെടുത്തിയിട്ടുണ്ട്.
പ്രത്യേകിച്ച് കരേലിയയിൽ, ഫിന്നിഷ് ദേശീയ ഇതിഹാസമായ കാലേവാലയുടെ ഭൂരിഭാഗവും രേഖപ്പെടുത്തിയിട്ടുണ്ട്.
പത്തൊൻപതാം നൂറ്റാണ്ടിന്റെ അവസാനത്തിൽ വില്യം റാൾസ്റ്റന്റെ റഷ്യൻ നാടോടിക്കഥകൾ (1873), എഡിത്ത് ഹോഡ്‌ജെറ്റ്‌സിന്റെ ലാൻഡ് ഓഫ് ദി സാർ (1890) ടെയിൽസ് ആൻഡ് ലെജൻഡ്‌സ് തുടങ്ങിയ റഷ്യൻ യക്ഷിക്കഥകൾ ഇംഗ്ലീഷിലേക്ക് വിവർത്തനം ചെയ്യപ്പെടാൻ തുടങ്ങി.
നിരവധി റഷ്യൻ യക്ഷിക്കഥകളും ബൈലിനകളും ആനിമേഷൻ ഫിലിമുകൾക്കോ ​​അലക്‌സാണ്ടർ പ്തുഷ്‌കോ (ഇല്യ മുറോമെറ്റ്‌സ്, സാഡ്‌കോ), അലക്‌സാണ്ടർ റൂ (മൊറോസ്‌കോ, വസിലിസ ദ ബ്യൂട്ടിഫുൾ) തുടങ്ങിയ പ്രമുഖ സംവിധായകരുടെ ഫീച്ചർ സിനിമകൾക്കോ വേണ്ടി രൂപപ്പെടുത്തിയിട്ടുണ്ട്.
പ്യോട്ടർ യെർഷോവ്, ലിയോണിഡ് ഫിലറ്റോവ് എന്നിവരുൾപ്പെടെയുള്ള ചില റഷ്യൻ കവികൾ ക്ലാസിക്കൽ റഷ്യൻ യക്ഷിക്കഥകളുടെ നിരവധി പ്രശസ്ത കാവ്യാത്മക വ്യാഖ്യാനങ്ങൾ നടത്തി.
ചില സന്ദർഭങ്ങളിൽ അലക്സാണ്ടർ പുഷ്കിന്റേത് പോലെ, വലിയ ജനപ്രീതിയുള്ള പൂർണ്ണമായ യഥാർത്ഥ യക്ഷിക്കഥയുടെ കവിതകളും സൃഷ്ടിച്ചു.
ചരിത്രം ക്രിസ്ത്യൻ കാലത്തിനു മുമ്പുള്ള റസിന്റെ നാടോടി പാരമ്പര്യം (987 CE ) അവലംബം Further reading Alexander, Alex E. (1975).
Russian Folklore: An Anthology in English Translation .
Belmont, Massachusetts: Nordland.
Ivanits, Linda J. (1992, © 1989).
Russian Folk Belief.
Armonk, New York and London, England: M. E. Sharpe.
Propp, Vladimir Yakovlevich.
The Russian Folktale edited and translated by Sibelan Forrester (Wayne State University Press; 2012) 387 pages; lectures delivered at Leningrad State University in the 1960s.
Sokolov, Yuriy M. (1971, © 1950).
Russian Folklore .
Translated by Smith, Catherine R. Detroit: Folklore Associates.
Russian Folk Tales (en) Русские народные сказки (ru) External links The collection of works of folklore of Russia in the Russian language
റഷ്യൻ ആർട്ടിക് നാഷണൽ പാർക്ക് Russian Arctic National Park Russian Arctic National Park
റഷ്യൻ ആർട്ടിക്ക് ദേശീയ പാർക്ക് (റഷ്യൻ: Национальный парк "Русская Арктика") റഷ്യയിലുള്ള ഒരു ദേശീയ ഉദ്യാനം ആകുന്നു.
2009 വർഷത്തിലാണ് ഈ പാർക്ക് സ്ഥാപിക്കപ്പെട്ടത്.
2016 ൽ ഇത്   നോവായ സെമീലയ (സെവേണി ദ്വീപ്) വടക്കൻ ഭാഗം, ഫ്രാൻസ് ജോസെഫ് ലാൻഡ് എന്നിവ ഉൾക്കൊള്ളുന്ന ആർട്ടിക് സമുദ്രത്തിൻറെ ഒരു വലിയ വിദൂര പ്രദേശത്തേയ്ക്കു വിപുലീകരിച്ചിരുന്നു.
ലോട്ടസ് 1-2-3 ഇംഗ്ലീഷ് വിലാസം https://ml.wikipedia.org/wiki/Lotus_1-2-3
ഇപ്പോൾ ഐ.ബി.എമ്മിന്റെ ഭാഗമായ ലോട്ടസ് സോഫ്റ്റ്‌വേർ പുറത്തിറക്കിയ ഒരു സ്പ്രെഡ്ഷീറ്റ് ആപ്ലിക്കേഷനാണ് ലോട്ടസ് 1-2-3 (ലോട്ടസ് വൺ-റ്റൂ-ത്രീ).
ഐ.ബി.എം. പി.സിയിലെ ആദ്യത്തെ സുപ്രസിദ്ധ ആപ്ലിക്കേഷനുകളിലൊന്നായിരുന്ന ഇത്, 1980-കളുടെ പകുതിയിൽ കോർപ്പറേറ്റ് മേഖലയിൽ ഐ.ബി.എം. പി.സി. കൈവരിച്ച വൻവിജയത്തിനുപിന്നിലെ പ്രധാനഘടകമായിരുന്നു.
തുടക്കത്തിൽ സ്വതന്ത്രമായ സ്പെഡ്ഷീറ്റ് സോഫ്റ്റ്വെയറായും 1990-കളുടെ മദ്ധ്യം മുതൽ ലോട്ടസ് സ്മാർട്ട്സ്വീറ്റ് എന്ന സംയോജിതസോഫ്റ്റ്വെയറിന്റെ ഭാഗമായുമാണ് 1-2-3 പുറത്തിറങ്ങിയത്.
ഡോസ് അധിഷ്ഠിതമായ പി.സി.കളിൽ നേതൃസ്ഥാനത്തുനിന്ന സ്പ്രെഡ്ഷീറ്റ് ആപ്ലിക്കേഷനായിരുന്നെങ്കിലും വിൻഡോസിന്റെ ആവിർഭാവത്തോടെ രംഗത്തുനിന്നും അപ്രത്യക്ഷമായി.
ഇതോടെ മുൻപ് 1-2-3-ക്കുണ്ടായിരുന്ന വിപണിവിഹിതം മൈക്രോസോഫ്റ്റിന്റെ എക്സെൽ നേടിയെടുത്തു.
1980-കളുടെ തുടക്കത്തിൽ വിസികാൽക് എന്ന സ്പ്രെഡ്ഷീറ്റ് പ്രോഗ്രാമായിരുന്നു ആപ്പിൾ കമ്പ്യൂട്ടറിലും ഐ.ബി.എം. പി.സിയിലും പ്രചാരത്തിലിരുന്നത്.
ലോട്ടസ് 1-2-3-യുടെ ഉപജ്ഞാതാക്കളായ ലോട്ടസ് ഡെവലപ്മെന്റ് കോർപ്പറേഷൻ 1982-ൽ, മിച്ചെൽ കേപ്പർ , ജോനാഥൻ സാച്ച്സ് എന്നിവർ ചേർന്നാണ് സ്ഥാപിച്ചത്.
വിസികാൽക്കിന്റെ വിതരണക്കാരായിരുന്ന വിസികോർപ്പ് എന്ന കമ്പനിയിലെ മുൻജീവനക്കാരനായിരുന്നു മിച്ചെൽ കേപ്പർ.
മുൻപ് ഡേറ്റാ ജനറൽ , കോൺസെൻട്രിക് ഡേറ്റാ സിസ്റ്റംസ് എന്നീ കമ്പനികളിൽ പ്രവർത്തിച്ചിരുന്ന ജോനാഥൻ സാച്ച്സ്, അവിടെവച്ച് വിസികാൽക്ക് പോലെയുള്ള രണ്ട് സ്പ്രെഡ്ഷീറ്റ് ആപ്ലിക്കേഷനുകൾ വികസിപ്പിച്ചിട്ടുണ്ടായിരുന്നു.
മിച്ചെൽ കേപ്പറിന്റെ നേതൃത്വത്തിലുള്ള പുതിയ കമ്പനിയിൽ വച്ച് ജോനാഥൻ സാച്ച്സ് ആണ് 1-2-3 പ്രോഗ്രാം വികസിപ്പിച്ചത്.
കോൺസെൻട്രിക് ഡേറ്റാ സിസ്റ്റംസിൽ വച്ച് വികസിപ്പിച്ച സ്പ്രെഡ്ഷീറ്റ് പ്രോഗ്രാമിനെ അടിസ്ഥാനമാക്കി സി പ്രോഗ്രാമിങ് ഭാഷയിലാണ് ഇത് വികസിപ്പിക്കാനാരംഭിച്ചത്.
പിന്നീട് ഐ.ബി.എം. പി.സിക്കുവേണ്ടി ഇന്റൽ 8088 അസെംബ്ലിഭാഷ യിൽ മാറ്റിയെഴുതുകയും ചെയ്തു.
ഡോസിൽ പ്രവർത്തിക്കുന്ന ലോട്ടസ് 3.0
1983 ജനുവരി 26-ന് ലോട്ടസ് 1-2-3 പുറത്തിറങ്ങുകയും വളരെപ്പെട്ടെന്നുതന്നെ വിൽപ്പനയിൽ വിസികാൽക്കിനെ കടത്തിവെട്ടുകയും ചെയ്തു.
ഇക്കാലത്ത് മൈക്രോസോഫ്റ്റ് പുറത്തിറക്കിയ മൾട്ടിപ്ലാൻ എന്ന സ്പ്രെഡ്ഷീറ്റ് പ്രോഗ്രാം വിസികാൽക്കിൽ നിന്നും വ്യത്യസ്തമായ സമ്പർക്കമുഖം ഉപയോഗിച്ചപ്പോൾ, വിസികാൽക്കിന് സമാനമായ സമ്പർക്കമുഖമാണ് 1-2-3-യിൽ ഉപയോഗിച്ചത്.
ഉദാഹരണത്തിന് കളങ്ങളെ പ്രധിനിധാനം ചെയ്യുന്നതിന് വിസികാൽക്ക് ഉപയോഗിക്കുന്ന A1 ശൈലിയും മെനുവിലേക്കെത്തുന്നതിന് സ്ലാഷ് (/) ഉപയോഗിക്കുന്ന രീതിയും അതേപടി 1-2-3-യിൽ പകർത്തിയിരുന്നു.
മികച്ചരീതിയിൽ തയ്യാറാക്കിയിരുന്ന ഈ പ്രോഗ്രാം താരതമ്യേന പ്രശ്നരഹിതവുമായിരുന്നു.
പൂർണ്ണമായും എക്സ്86 അസെംബ്ലി ഭാഷയിൽ എഴുതിയിരുന്നതിനാലും ഡോസിന്റെയോ ബയോസിന്റെയോ വേഗതകുറഞ്ഞ ടെക്സ്റ്റ്ഔട്ട്പുട്ട് ഫങ്ഷനുകൾക്കുപകരം നേരിട്ട് വീഡിയോ മെമ്മറിയിലേക്ക് എഴുതുന്നതിനാൽ  മികച്ച വേഗതയും 1-2-3-ക്കുണ്ടായിരുന്നു.
ഐ.ബി.എം. പി.സിയുമായുള്ള യോജിപ്പ്
വീഡിയോ മെമ്മറിയിലേക്ക് നേരിട്ട് എഴുതുന്നതിനാൽ ഐ.ബി.എം. പി.സിയുടെ ഹാർഡ്വെയർ രൂപകൽപ്പന കൃത്യമായി അനുസരിക്കുന്ന കമ്പ്യൂട്ടറുകളിൽ മാത്രമേ 1-2-3 ശരിയായി പ്രവർത്തിക്കുമായിരുന്നുള്ളൂ.
ഇതുകൊണ്ടുതന്നെ എൺപതുകളുടെ തുടക്കം മുതൽ മദ്ധ്യം വരെ രംഗത്തെത്തിയ ഐ.ബി.എം. പി.സിയുടെ പകർപ്പുകൾ , യഥാർത്ഥ പി.സി.യുമായി 100% അനുരൂപമാണോ എന്നു നോക്കുന്നതിനുള്ള അനൗദ്യോഗികമായ പരിശോധനോപാധികളിലൊന്നായും 1-2-3 ഉപയോഗിക്കപ്പെട്ടു.
മൈക്രോസോഫ്റ്റ് ഫ്ലൈറ്റ് സിമുലേറ്ററായിരുന്നു ഇത്തരത്തിലുള്ള മറ്റൊരു ആപ്ലിക്കേഷൻ.
സ്പ്രെഡ്ഷീറ്റുകൾ ധാരാളം മെമ്മറി ഉപയോഗപ്പെടുത്തുമെന്നതിനാൽ, ഐ.ബി.എം. പി.സികളിലെ മെമ്മറി ശേഷി വർദ്ധിപ്പിക്കലിന്, ഉദാഹരണമായി ആപ്ലിക്കേഷനുകൾക്ക് 640 കെ.ബിക്കു മുകളിൽ മെമ്മറി ലഭ്യമാക്കുന്ന എക്സ്പാൻഡെഡ് മെമ്മറി പോലുള്ള സാങ്കേതികമുന്നേറ്റങ്ങൾക്ക്, പ്രധാന പ്രേരകഘടകമായി വർത്തിച്ച ആപ്ലിക്കേഷനാണ് 1-2-3.
പി.സിയുടെ വൻപ്രചാരത്തിന് കാരണമായ ആപ്ലിക്കേഷനുമാണിത്.
പി.സിയിൽ മാത്രം പ്രവർത്തിക്കുകയും മറ്റൊരു തട്ടകത്തിലും പ്രവർത്തിക്കാത്തതുമായ 1-2-3-ക്കുവേണ്ടി മാത്രമായി ആയിരക്കണക്കിന് ഉപയോക്താക്കൾക്ക് ഐ.ബി.എം. പി.സി. വിറ്റഴിക്കപ്പെട്ടു.
സ്പ്രെഡ്ഷീറ്റ് വിപണിയിലെ 1-2-3-യുടെ കുത്തക ഏതാണ്ട് ഒരു ദശകത്തോളം വെല്ലുവിളിയില്ലാതെ തുടർന്നു.
പി.സിക്കുപുറമേ മറ്റനവധി തട്ടകങ്ങൾക്കുവേണ്ടിയും 1-2-3 പതിപ്പുകൾ പിൽക്കാലങ്ങളിൽ പുറത്തിറങ്ങിയിരുന്നു.
ഒരു സ്പ്രെഡ്ഷീറ്റ് എന്നതിനുപുറമേ ചാർട്ട് / ഗ്രാഫ് തയ്യാറാക്കുന്നതിനുള്ള സൗകര്യവും 1-2-3-യിൽ തുടക്കം മുതലേ ഉണ്ടായിരുന്നു.
കൂടാതെ ഒരു ഡേറ്റാബേസ് ആപ്ലിക്കേഷന്റെ പ്രാഥമികസൗകര്യങ്ങളും ഇതിൽ അടങ്ങിയിരുന്നു.
1-2-3 എന്ന പേര്, ഈ മൂന്ന് പ്രധാന കഴിവുകളെ സൂചിപ്പിക്കുന്നതാണ്.
സ്പ്രെഡ്ഷീറ്റിന്റെ തെരഞ്ഞെടുത്ത ചതുരങ്ങൾക്കകത്തെ ഒന്നോ രണ്ടോ നിരകളെ അടിസ്ഥാനമാക്കി വിവരങ്ങൾ ക്രമീകരിക്കുക എന്നത്, നേരത്തേ പറഞ്ഞ ഡേറ്റാബേസ് സൗകര്യത്തിന് ഉദാഹരണമാണ്.
തിരഞ്ഞെടുത്ത മേഖലയിലെ ടെക്സ്റ്റിന്റെ അരികുകൾ നേരെയാക്കാനുള്ള (ജസ്റ്റിഫൈ) സൗകര്യം മൂലം വേഡ് പ്രോസസറിന്റെ പ്രാഥമികസവിശേഷതകൾ കൂടിയും ഇതിനുണ്ടെന്ന് കണക്കാക്കാം.
വളരെ ഉപയോക്തൃസൗഹാർദ്ദമായ സമ്പർക്കമുഖമായിരുന്നു ലോട്ടസ് 1-2-3-യുടേത്.
കീബോഡുപയോഗിച്ച് ലഭ്യമാകുന്ന പോപ്പപ്പ് മെനുകളും ഒറ്റ കീയിൽ പ്രവർത്തിക്കുന്ന നിർദ്ദേശങ്ങളും വേഗത്തിലുള്ള പ്രവർത്തനത്തിന് സഹായകരമായി.
എഫ്.1 കീ അടിക്കുമ്പോൾ സന്ദർഭോചിതസഹായം ലഭ്യമാകുന്ന ആദ്യത്തെ ആപ്ലിക്കേഷനുകളിലൊന്നുമായിരുന്നു ഇത്.
ആദ്യപതിപ്പിൽത്തന്നെ അവതരിപ്പിച്ച മാക്രോ സൗകര്യവും 2.0 പതിപ്പിൽ ഉൾക്കൊള്ളിച്ച ആഡ്-ഇൻസ് സൗകര്യവും 1-2-3-യുടെ പ്രചാരം വർദ്ധിപ്പിക്കുന്നതിൽ കാര്യമായ സ്വാധീനം ചെലുത്തി.
ഇതുമൂലം നിരവധി ഇതര സോഫ്റ്റവെയർ നിർമ്മാതാക്കൾ 1-2-3-യിൽ പ്രവർത്തിക്കുന്ന പ്രത്യേക ആവശ്യങ്ങൾക്കുള്ള മാക്രോ, ആഡ്-ഇൻ പാക്കേജുകൾ വികസിപ്പിച്ച് വിൽക്കാനാരംഭിച്ചു.
എഫ്.9 പോലുള്ള ധനകാര്യാവശ്യങ്ങൾക്കുള്ള വർക്ക്ഷീറ്റുകൾ മുതൽ സമ്പൂർണ്ണസൗകര്യങ്ങളടങ്ങിയ വേഡ്പ്രോസസറുകൾ വരെ ഇക്കൂട്ടത്തിൽപ്പെടുന്നു.
ഒരു സമയം ഒറ്റ പ്രോഗ്രാം മാത്രം പ്രവർത്തിപ്പിക്കാനാവുന്ന ഡോസിൽ , ഒരു പരിപൂർണ്ണ ഓഫീസ് സ്വീറ്റായിത്തന്നെ 1-2-3 ഉപയോഗിക്കപ്പെട്ടു.
രണ്ടാം പതിപ്പിൽ അവതരിപ്പിച്ച മാക്രോ സൗകര്യം, വാക്യഘടനയുടെയും നിർദ്ദേശങ്ങളുടെയും സങ്കീർണ്ണതയിൽ വികസിതമായ ഒരു ബേസിക് ഇന്റർപ്രെട്ടറിനോട് തത്തുല്യമായിരുന്നു.
സ്ട്രിങ് ചരങ്ങൾ കൈകാര്യം ചെയ്യാനുള്ള സൗകര്യവും ഇതിലുണ്ടായിരുന്നു.
1-2-3-യുടെ മൂന്നാംപതിപ്പുമുതൽ ഒരു ഫയലിൽ ഒന്നിലധികം വർക്ക്ഷീറ്റുകൾ ഉൾപ്പെടുത്താനുള്ള സൗകര്യമായി.
ഈ പതിപ്പ് സി പ്രോഗ്രാമിങ് ഭാഷയിലാണ് തയ്യാറാക്കപ്പെട്ടത്.
ചാർട്ട്/ഗ്രാഫുകൾ തയ്യാറാക്കാനുള്ള പ്രോഗ്രാം ഭാഗങ്ങൾ ഫോർത്ത് എന്ന പ്രോഗ്രാമിങ് ഭാഷയിലുമായിരുന്നു എഴുതപ്പെട്ടത്.
ചാർട്ട്/ഗ്രാഫ് സൗകര്യം പ്രോഗ്രാമിലെ ഒരു പ്രധാനഘടകമായിരുന്നതിനാൽ ഗ്രാഫിക്സ് ഉപകരണങ്ങളുമായുള്ള പൊരുത്തം പ്രധാനമായിരുന്നു.
മിക്ക പ്രധാന ഗ്രാഫിക്സ് മാനകങ്ങളെയും 1-2-3 പിന്തുണച്ചിരുന്നു.
തുടക്കത്തിൽ സി.ജി.എ. , ഹെർക്കുലീസ് ഗ്രാഫിക്സ് മാനകങ്ങൾക്കും പിൽക്കാലത്ത് ഇ.
ജി.എ. , എ.ടി. ടി., വി.ജി.എ. മാനകങ്ങൾക്കും പിന്തുണയുണ്ടായിരുന്നു.
1-2-3-യുടെ ആദ്യകാലപതിപ്പുകൾ ഫയൽനാമങ്ങൾക്ക് .
WKS എന്ന എക്സ്റ്റെൻഷനായിരുന്നു ഉപയോഗിച്ചിരുന്നത്.
2.0 പതിപ്പിൽ തുടക്കത്തിൽ എക്സ്റ്റെൻഷൻ .
WK1 എന്നും പിന്നീട് .
WK2 എന്നും ഉപയോഗിച്ചു.
3.0, 4.0 പതിപ്പുകൾക്ക് യഥാക്രമം .
WK3 , .
WK4 എന്നീ എക്സ്റ്റെൻഷനുകളാണ് ഉപയോഗിച്ചിരുന്നത്.
ലോട്ടസ് 1-2-3-യിൽനിന്ന് പ്രചോദനം ഉൾക്കൊണ്ട് അനവധി ആപ്ലിക്കേഷനുകൾ രംഗപ്രവേശം ചെയ്തിരുന്നു.
1985-ൽ പുറത്തിറങ്ങിയ മൊസൈക് സോഫ്റ്റ്വെയറിന്റെ ദ് ട്വൻ ആയിരുന്നു ഇക്കൂട്ടത്തിൽ ആദ്യത്തേത്.
ഇതിനുപിന്നാലെ ആഡം ഓസ്ബോണിന്റെ നേതൃത്വത്തിൽ വന്ന മറ്റൊരാപ്ലിക്കേഷനാണ് വി.പി.-പ്ലാനെർ .
ഇവക്കുരണ്ടിനും 1-2-3-യുടെ ഫയലുകൾ വായിക്കാം എന്നു മാത്രമല്ല ഒരേ നിർദ്ദേശഘടനയായതിനാൽ 1-2-3-യിലെ മിക്ക മാക്രോ പ്രോഗ്രാമുകളും അതേപടി പ്രവർത്തിപ്പിക്കാനും സാധിച്ചിരുന്നു.
മുൻപൊക്കെ, പകർപ്പവകാശനിയമം പ്രോഗ്രാമിന്റെ സോഴ്സ്കോഡിന് മാത്രമേ ബാധകമാകൂ എന്നായിരുന്നു പൊതുധാരണ.
എന്നാൽ അനുരൂപികളായ ഇത്തരം പ്രോഗ്രാമുകൾക്കെതിരെയുള്ള നിയമനടപടികളിൽ ലോട്ടസിനുണ്ടായ വിജയം, കാഴ്ചയിലും അനുഭവത്തിലുമുള്ള സമാനതകൾക്കുമേലും പകർപ്പവകാശലംഘനം ബാധകമാകുമെന്ന് തെളിയിച്ചു.
1-2-3-ക്ക് അനുരൂപമായ നിർദ്ദേശങ്ങളും മെനു ഘടനയുമുള്ള ഏതൊരു പ്രോഗ്രാമും നിരോധിക്കണമെന്നായിരുന്നു ലോട്ടസിന്റെ ആവശ്യം.
മുൻപൊക്കെ പ്രോഗ്രാമിലെ നിർദ്ദേശങ്ങൾ പകർപ്പവകാശനിയമത്തിന്റെ പരിധിയിൽ വന്നിരുന്നില്ല, പക്ഷേ 1-2-3-യുടെ നിർദ്ദേശങ്ങൾ സ്ക്രീനിൽ പ്രദർശിപ്പിക്കുന്ന മെനുവിൽ ഉൾക്കൊള്ളുന്നതായിരുന്നു എന്ന വ്യത്യാസമുണ്ടായിരുന്നു.
മൊസൈക് സോഫ്റ്റ്വെയറിനെതിരെയുള്ള കേസിൽ ലോട്ടസ് വിജയിക്കുകയും ചെയ്തു.
എന്നാൽ ഇതേ ആവശ്യം മുൻനിർത്തി, ബോർലാൻഡിന്റെ ക്വാട്രോ പ്രോക്കെതിരെ ലോട്ടസ് നടത്തിയ നിയമനടപടിയിൽ, വെറും അനുരൂപമായ നിർദ്ദേശമെനുവോ ഭാഷയോ പകർപ്പവകാശലംഘനമല്ലെന്ന് കോടതി വിധിച്ചു.
അമേരിക്കൻ പകർപ്പവകാശനിയമത്തിന്റെ 102(ബി) വകുപ്പുപ്രകാരം നിർദ്ദേശമെനു, പകർപ്പവകാശയോഗ്യതയില്ലാത്ത ഒരു ഉപയോഗരീതി മാത്രമാണെന്ന് 1995-ൽ ഫസ്റ്റ് സർക്യൂട്ട് കോടതി നിരീക്ഷിക്കുകയും ചെയ്തു.
1-2-3-യുടെ വരവിനൊപ്പം മൈക്രോസോഫ്റ്റ് പുറത്തിറക്കിയിരുന്ന മൾട്ടിപ്ലാൻ എന്ന സ്പെഡ്ഷീറ്റ് കാലക്രമേണ എക്സെലിനു വഴിമാറി.
എക്സെലിന്റെ ആദ്യപതിപ്പ് മാക്കിന്റോഷിനുവേണ്ടി 1985-ലാണ് പുറത്തിറങ്ങിയത്.
പി.സി.ക്കുവേണ്ടിയുള്ള എക്സെൽ പതിപ്പ് 1987-ൽ വിൻഡോസ് 2.x -നോടൊപ്പമാണ് പുറത്തുവന്നത്.
എങ്കിലും ഇക്കാലത്ത് വിൻഡോസ് അത്ര പ്രചാരത്തിലാകാതിരുന്നതിനാൽ സ്പെഡ്ഷീറ്റ് വിപണിയിൽ ലോട്ടസിന്റെ പിടിയയക്കാൻ അതിനായിരുന്നില്ല.
എങ്കിലും ലോട്ടസ് ഇക്കാലത്ത് ചില സാങ്കേതികതിരിച്ചടികൾ നേരിടുന്നുണ്ടായിരുന്നു.
യഥാർത്ഥത്തിൽ മാക്രോ അസെംബ്ലറിൽ തയ്യാറാക്കിയിരുന്ന 1-2-3, അതിന്റെ മൂന്നാം പതിപ്പിൽ, വഹനീയതക്കുവേണ്ടി സി പ്രോഗ്രാമിങ് ഭാഷയിൽ പൂർണ്ണമായും മാറ്റിയെഴുതി.
വിവിധ തട്ടകങ്ങൾക്കായുള്ള വഹനീയതക്കും മുൻ 1-2-3 പതിപ്പുകളിലെ ഫയലുകൾക്കും മാക്രോകൾക്കും ഒപ്പം അനുരൂപത നിലനിർത്തുന്നതിനുള്ള ശ്രമഫലമായി ഈ പതിപ്പ് ഒരുവർഷത്തിലധികം വൈകിയാണ് പുറത്തിറങ്ങിയത്.
സി കമ്പൈലർ നൽകുന്ന വലിപ്പമേറിയ ഓബ്ജക്റ്റ് കോഡ് , താണതരം കമ്പ്യൂട്ടറുകളിൽ ഉപയോഗിക്കാൻ ബുദ്ധിമുട്ടായതുമൂലം 1-2-3-യുടെ രണ്ടു പതിപ്പുകൾ സമാന്തരമായി പുറത്തിറക്കുകയും ചെയ്തു.
അതായത്, സിയിൽ നിർമ്മിച്ച പതിപ്പ് 3, ഉന്നതശ്രേണിയിലുള്ള കമ്പ്യൂട്ടർക്കായും പഴയ 2.01 അസെംബ്ലർ കോഡ് അടിസ്ഥാനത്തിലുള്ള 2.2 പതിപ്പ് എക്സ്റ്റെൻഡെഡ് മെമ്മറിയില്ലാത്ത പി.സികൾക്കുമായി പുറത്തിറക്കി.
1989-ൽ 1-2-3-യുടെ ഈ പതിപ്പുകൾ പുറത്തിറക്കുമ്പോഴേക്കും ലോട്ടസിന്റെ വിപണിവിഹിതം കൈയടക്കാവുന്നവിധത്തിൽ മൈക്രോസോഫ്റ്റ് വളർന്നുകഴിഞ്ഞിരുന്നു.
തൊണ്ണൂറുകളുടെ തുടക്കത്തിൽ വിൻഡോസിന്റെ പ്രചാരം വളരെ വർദ്ധിക്കുകയും എക്സെൽ ക്രമേണ സ്പ്രെഡ്ഷീറ്റ് രംഗത്തെ 1-2-3-യുടെ നേതൃസ്ഥാനം തട്ടിയെടുക്കുകയും ചെയ്തു.
വിൻഡോസിനുവേണ്ടിയുള്ള ഒരു 1-2-3 പതിപ്പിനുവേണ്ടിയുള്ള ശ്രമവും ഫലവത്തായില്ല.
പഴയ പതിപ്പിൽ സചിത്രസമ്പർക്കമുഖം കൂട്ടിച്ചേർത്തെന്നതൊഴിച്ചാൽ യാതൊരു മാറ്റവുമില്ലാത്ത പതിപ്പാണ് 1991-ൽ ലോട്ടസ് 1-2-3 ഫോർ വിൻഡോസ് പതിപ്പ് 1.0 എന്ന പേരിൽ പുറത്തിറക്കാനായത്.
സമ്പർക്കമുഖത്തിലും സവിശേഷതകളിലും ചില മാറ്റങ്ങൾ വരുത്തി 1993-ൽ ഡോസിനുവേണ്ടിയും വിൻഡോസിനുവേണ്ടിയും പ്രത്യേകം പ്രത്യേകം നാലാം പതിപ്പും 1994-ൽ വിൻഡോസിനുവേണ്ടിയുള്ള അഞ്ചാം പതിപ്പും പുറത്തിറക്കി.
എങ്കിലും ഇവക്കൊന്നും പഴയ പ്രതാപമുണ്ടായിരുന്നില്ല.
തൊണ്ണൂറുകളുടെ മദ്ധ്യമായപ്പോഴേക്കും ഒറ്റക്കൊരു സ്പ്രെഡ്ഷീറ്റ് എന്നതിനുപകരം ലോട്ടസിന്റെ ഓഫീസ് ആപ്ലിക്കേഷൻ സ്വീറ്റായ ലോട്ടസ് സ്മാർട്ട്സ്വീറ്റിന്റെ ഭാഗമായി 1-2-3 മാറി.
ലോട്ടസ് ഡെവലപ്മെന്റ് കോർപ്പറേഷൻ ഇതിനിടെ ഐ.ബി.എമ്മിൽ ലയിക്കുകയും ചെയ്തു.
ചെലവുകുറഞ്ഞ ഓഫീസ് സ്വീറ്റായിരുന്ന സ്മാർട്ട്സ്വീറ്റ്, പല കമ്പ്യൂട്ടറുകൾക്കുമൊപ്പം മുൻകൂർ ഇൻസ്റ്റോൾചെയ്ത് വിൽക്കുകയും ചെയ്തിരുന്നു.
എന്നാൽ 32 ബിറ്റിൽ പ്രവർത്തിക്കുന്ന വിൻഡോസ് 95 പുറത്തിറങ്ങിയതോടെ 1-2-3-യുടെ പ്രചാരത്തിന് വീണ്ടും കോട്ടം തട്ടി.
ഇക്കാലത്ത് ഐ.ബി.എമ്മിന്റെ പരാജയമായ ഓ.എസ്./2 -വിനുവേണ്ടി ശ്രദ്ധകേന്ദ്രീകരിച്ചിരുന്ന ലോട്ടസിന് 1-2-3-യുടെ ഒരു 32 ബിറ്റ് വിൻഡോസ് പതിപ്പ് പുറത്തിറക്കാൻ 1997 വരെ കാലതാമസം നേരിട്ടു.
സ്മാർട്ട്സ്വീറ്റ് 97-നൊപ്പമുള്ള ഈ പതിപ്പ് 1-2-3 97 ആയിരുന്നു.
ഇതിനുശേഷം 1-2-3 മില്ലെനിയം എഡിഷൻ എന്നൊരു പതിപ്പും 2002-ൽ 1-2-3 അവസാന പതിപ്പായ 9.8-ഉം പുറത്തിറക്കി.
എന്നാൽ ഇവയിലൂടെയൊന്നും സ്പ്രെഡ്ഷീറ്റ് രംഗത്ത് ലോട്ടസിന് ഒരു ഉയർത്തെഴുന്നേൽപ്പിന് സാധിച്ചില്ല.
എൺപതുകളിൽ 1-2-3-യുടെ പിൻഗാമിയെന്നവണ്ണം ലോട്ടസ് വികസിപ്പിച്ച, സ്പ്രെഡ്ഷീറ്റ്, ഗ്രാഫ്, ഡേറ്റാബേസ്, വേഡ്പ്രോസർ എന്നിങ്ങനെയുള്ള സൗകര്യങ്ങളെല്ലാം ഉൾക്കൊള്ളിച്ച സംയോജിതസോഫ്റ്റ്വെയറായ ലോട്ടസ് സിംഫണിയും വിജയം കണ്ടിരുന്നില്ല.
കുറിപ്പുകൾ ൧ നിരകൾക്ക് A, B, C എന്നിങ്ങനെയുള്ള അക്ഷരങ്ങളും വരികൾക്ക് 1,2,3 എന്നിങ്ങനെ തുടർച്ചയായ സംഖ്യകളും ഉപയോഗിക്കുന്ന രീതിയാണ് A1 ശൈലി.
മൈക്രോസോഫ്റ്റ് മൾട്ടിപ്ലാനിൽ അവതരിപ്പിച്ച R1C1 ശൈലിയിൽ വരികൾക്കും നിരകൾക്കും സംഖ്യകൾ തന്നയായിരുന്നു ഉപയോഗിച്ചിരുന്നത്.
മൈക്രോസോഫ്റ്റ് എക്സെൽ പോലെയുള്ള ആധുനിക സ്പ്രെഡ്ഷീറ്റ് പ്രോഗ്രാമുകളിൽ ഈ രണ്ടു രീതികളിലേക്കും ആവശ്യാനുസരണം മാറാനുള്ള സൗകര്യമുണ്ട്.
൨ 1-2-3-യുടെ 3.0 പതിപ്പിൽ സി പ്രോഗ്രാമിങ് ഭാഷയിലേക്ക് മാറുന്നതുവരെ അസെംബ്ലി ഭാഷയിൽത്തന്നെയായിരുന്നു അത് വികസിപ്പിച്ചിരുന്നത്.
അവലംബം പുറംകണ്ണികൾ ലോട്ടസിന്റെ വെബ്സൈറ്റ് Archived 2002-04-01 at the Wayback Machine .
ലോട്ടസ് 1-2-3 പതിപ്പ് 1.0-ത്തിന്റെ വിശകലനം - ബൈറ്റ് മാഗസിന്റെ 1982 ഡിസംബർ ലക്കത്തിൽനിന്ന്.
ലോട്ടസ് 1-2-3 ഫയൽ ഫോർമാറ്റ് വിശദാംശങ്ങൾ Archived 2010-03-03 at the Wayback Machine .
ജോനാഥൻ സാച്സുമായുള്ള "വാമൊഴി ചരിത്രം" അഭിമുഖം - ലോട്ടസ് 1-2-3-യുടെ വികസനത്തെക്കുറിച്ചുള്ള ചർച്ച.
ചാൾസ് ബാബേജ് ഇൻസ്റ്റിറ്റ്യൂട്ട്, മിനെസോറ്റ സർവകലാശാല മാക് ഓപ്പറേറ്റിങ് സിസ്റ്റത്തിലോടുന്ന ലോട്ടസ് 1-2-3 പതിപ്പ് 1.00-ത്തിന്റെ സ്ക്രീൻഷോട്ടുകൾ വിൻഡോസിനു വേണ്ടിയുള്ള സ്മാർട്ട്സ്വീറ്റ് 9.8 പതിപ്പിന്റെ ഫിക്സ്‌പാക്കുകൾ
ലോട്ടസ് ടെമ്പിൾ ഇംഗ്ലീഷ് വിലാസം https://ml.wikipedia.org/wiki/Lotus_Temple
ഇന്ത്യയുടെ തലസ്ഥാന നഗരിയായ ഡെൽഹിയിലെ ഒരു പ്രധാന ആകർഷണമാണ് ലോട്ടസ് ക്ഷേത്രം (Lotus Temple) എന്ന ബഹായ് ക്ഷേത്രം .
ബഹായ് മതവിശ്വാസികളുടെ ആരാധാനാലയമാണെങ്കിലും നാനാജാതിമതസ്ഥർ ഇത് സന്ദർശിക്കാറുണ്ട്.
1986 പണിതീർന്ന ഈ ക്ഷേത്രം ഇന്ത്യയിലെ ഏറ്റവും വലുതും ശില്പ ചാതുര്യങ്ങളിൽ മുന്നിട്ട് നിൽക്കുന്നതുമായ  അമ്പലങ്ങളിൽ ഒന്നാണ്.
ഇതിന്റെ ശില്പ ചാതുര്യത്തിന് ഒരു പാട് പുരസ്കാരങ്ങൾ ലഭിച്ചിട്ടുണ്ട്.
താമരപ്പൂവിന്റെ ആകൃതിയിലുള്ള ഈ അമ്പലത്തിന്റെ ഒൻപതുവശങ്ങൾ, വെണ്ണക്കല്ലിൽ പൊതിയപ്പെട്ട് മൂന്നിന്റെ ഗണങ്ങളിൽ സ്വതന്ത്രമായി നിൽക്കുന്ന 27 ദളങ്ങൾ ചേർന്നതാണ്.
ഇതിന്റെ ശില്പി ഇപ്പോൾ കാനഡയിൽ താമസമാക്കിയിരിക്കുന്ന ഫരിബോസ് സഹ്ബ എന്ന ഇറാൻകാരനാണ് .
ഇതിരിക്കുന്ന ഭൂമിയുടെ വിലയും നിർമ്മാണച്ചെലവും പ്രധാനമായും നൽകിയത് അർദിശിർ രുസ്തം‌പൂർ എന്ന ഹൈദരബാദുകാരനാണ് .
തന്റെ ജീവിത സമ്പാദ്യം മുഴുവനും അദ്ദേഹം ഇതിനു വേണ്ടി 1953 ൽ  ചിലവഴിച്ചു.
നിർമ്മാണ ഘടന
ക്ഷേത്രത്തിന്റെ ചുറ്റുമുള്ള ഒൻപത് വാതിലുകൾ ഇതിന്റെ ഒരു നടുത്തളത്തിലെക്ക് തുറക്കുന്നു.
നടുത്തളത്തിൽ ഏകദേശം 2500-ഓളം ആളുകൾക്ക് ഇരിക്കാനുള്ള സൌകര്യം ഉണ്ട്.
40 മീറ്ററിലധികം ഉയരമുള്ള നടുത്തളത്തിന്റെ തറ വെള്ള മാർബിൾ കൊണ്ട് നിർമിതമാണ്.
ഇത് സ്ഥിതി ചെയ്യുന്നത്, ബഹാപൂർ എന്ന ഗ്രാമത്തിൽ, ചുറ്റുവട്ടത്ത് ഒൻപത് കുളങ്ങളോട് കൂടിയ 26 ഏക്കർ സ്ഥലത്താണ്.
1986 ക്ഷേത്രത്തിന്റെ ഉദ്ഘാടനത്തിനു ശേഷം 2002 വരെ, ഇവിടം 500 ലക്ഷത്തിലധികം ആളുകൾ സന്ദർശിച്ചു എന്നാണ് കണക്ക്.
ലോകത്തിലെ ഏറ്റവും കൂടുതൽ ആളുകൾ സന്ദർശിക്കുന്ന ഒരു സ്ഥലമാണ് ഇത്.
ദുർഗ്ഗ പൂജ സമയത്ത്  പലയിടത്തും, ഈ ക്ഷേത്രത്തിന്റെ മാതൃകയിൽ, ദുർഗ്ഗാദേവിയുടെ ആരാധനക്കായി പന്തലുകൾ നിർമ്മിക്കപ്പെടാറുണ്ട്.
ഇതിന്റെ നിർമ്മാണത്തിൻറെ പ്രത്യേകതകൾ കൊണ്ട് ഈ  ക്ഷേത്രം ഒരു പാട് പുരസ്കാരങ്ങൾ ലഭിച്ചിട്ടുണ്ട്.
അവാർഡുകൾ ചിത്രങ്ങൾ ലോട്ടസ് ക്ഷേത്രത്തിന്റെ ചിത്രങ്ങൾ ബഹായ് ക്ഷേത്രം ബഹായ് ക്ഷേത്രം ലോട്ടസ് ടെമ്പിൾ ഒരു ആകാശദൃശ്യം ലോട്ടസ് ടെംപിൾ രാത്രി ദൃശ്യം അവലംബം പുറത്തേക്കുള്ള കണ്ണികൾ ഔദ്യോഗിക സൈറ്റ്
ലോഡ് ഓഫ് ദ ഫ്ലൈസ് ഇംഗ്ലീഷ് വിലാസം https://ml.wikipedia.org/wiki/Lord_of_the_Flies
സാഹിത്യത്തിനുള്ള നോബൽ സമ്മാനജേതാവും , പ്രമുഖ ഇംഗ്ളീഷ് എഴുത്തുകാരനുമായ വില്യം ഗോൾഡിംഗ് എഴുതിയ ഒരു നോവലാണ് ലോർഡ് ഓഫ് ദി ഫ്ളൈസ്' .
1954-ൽ എഴുതപ്പെട്ട ഈ പുസ്തകം ഒരു ഡിസ്ടോപ്പ്യൻ സമൂഹത്തിന്റെ കഥ പറയുന്നു.
ആൾത്താമസമില്ലാത്ത ഒരു ദ്വീപിൽ അകപ്പെടുന്ന ഒരു കൂട്ടം ബ്രിട്ടീഷ് ആൺകുട്ടികൾ സ്വയം ഭരിക്കുമ്പോൾ സംഭവിക്കുന്ന കാര്യങ്ങളാണ് ഇതിന്റെ ഇതിവൃത്തം.
മനുഷ്യരുടെ പ്രകൃതം, പൊതു നന്മ തുടങ്ങിയ വിഷയങ്ങളിൽ തികച്ചും വിവാദപരമാണ് ഈ നോവലിന്റെ കാഴ്ചപ്പാട്.
ആർ.എം. ബാലന്റൈൻ എഴുതിയ ദി കോറൽ ഐലൻഡ് എന്ന പുസ്തകത്തിനുള്ള മറുപടിയായിരുന്നു ഇത്.
ലോഡ് ഓഫ് ദ ഫ്ലൈസ് ഗോൾഡിംഗിന്റെ ആദ്യ പുസ്തകം കൂടിയാണ്.
തുടക്കത്തിൽ വലിയ ശ്രദ്ധ ആകർഷിക്കാതിരുന്ന നോവൽ 1960കൾ ആയപ്പോഴേക്കും വളരെ പ്രചാരം നേടി.
പല സ്കൂളുകളും സർവകലാശാലകളും ഇത് നിർബന്ധിത വായനയാക്കി മാറ്റുകയും ചെയ്തു.
ഈ നോവലിനെ ആധാരമാക്കി രണ്ട് ഇംഗ്ലീഷ് സിനിമകളും ഒരു ഫിലിപ്പിനോ സിനിമയും പുറത്തിറങ്ങിയിട്ടുണ്ട്.
2005-ൽ ടൈം മാസിക ഈ പുസ്തകത്തെ 1923 മുതൽ 2005 വരെയുള്ള 100 മികച്ച ഇംഗ്ലീഷ് നോവലുകളുടെ പട്ടികയിൽ പെടുത്തി.
മോഡേൺ ലൈബ്രറി പുറത്തിറക്കിയ സമാന പട്ടികയിൽ ഈ നോവൽ 25-ആം സ്ഥാനത്താണ്.
ഒരു നൂക്ലിയർ യുദ്ധത്തിന്റെ കാലത്താണ് കഥ നടക്കുന്നത്.
ആളുകളെ ഒഴിപ്പിക്കുന്നതിന്റെ ഇടയിൽ ഒരു ബ്രിട്ടീഷ് വിമാനം ആളൊഴിഞ്ഞ ഒരു പസഫിക് ദ്വീപിൽ തകർന്നു വീഴുന്നു.
ഏകദേശം 6 മുതൽ 12 വരെയുള്ള ആൺകുട്ടികൾ മാത്രമാണ് രക്ഷ പെട്ടവർ.
ഇവരിൽ ജൂലിയ, പിങ്കി എന്നു വിളിക്കപ്പെടുന്ന മറ്റൊരു കുട്ടി ഇവർ മുൻകൈ എടുത്ത് എല്ലാവരെയും വിളിച്ചുകൂട്ടൂന്നു.
ജൂലിയയെ 'ചീഫ്' ആയി തിരഞ്ഞെടുത്ത കുട്ടികൾ പിന്നീട് അവളുടെ നേതൃത്വത്തിൽ ദ്വീപിൽ ഒരു തീ കത്തിച്ച്  പുകയുണ്ടാക്കി രക്ഷപ്പെടാൻ ശ്രമിക്കണമെന്നു തീരുമാനിക്കുന്നു.
ഭക്ഷണത്തിനായി വേട്ടയാടാൻ നിയോഗിക്കപ്പെടുന്നവരാണു കാശിയുംും സംഘവും, ഒരു കൊയർ സംഘത്തിന്റെ നേതാവായ കാശി പിന്നെ ഗ്രീഷ്മ.
തുടങ്ങിിയവ ർപെട്ടെന്നു തന്നെ കുട്ടികളുടെ ലോകത്തിന്റെ താളം തെറ്റുകയാണു പിന്നീട് സംഭവിക്കുന്നത്.
ജൂലിയയുടെ  നേതൃത്വത്തെ കാശി ചോദ്യം ചെയ്യുകയും, സംഘത്തെ പിളർത്തുകയും ചെയ്യുന്നു.
കാട്ടിൽ താമസിക്കുന്ന ഒരു ഭീകരജീവി കുട്ടികൾക്കൊരു പേടിസ്വപ്നമാവുന്നു.
മരിച്ചു പോയ  ഡ്രൈവറുടെ  ഇളകുന്ന സ്റ്റിയറിംഗോ ടു കൂടിയ ശവശരീരമാണ് ഭീകരജീവി എന്നു കണ്ടൂപിടിക്കുന്ന ഗ്രീഷ്മ അതു മറ്റ് കുട്ടികളെ അറിയിക്കുന്നതിനു മുൻപു തന്നെ കുട്ടികളുടെ കൈയ്യാൽ മരിക്കുകയാണ്.
കുട്ടികൾ ഭക്ഷണത്തിനായി കൊന്ന ഒരു പന്നിയുടെ തലയിൽ ഈച്ചകൾ കൂടിയിരുന്നതു കണ്ട് ഗ്രീഷ്മ '  കാണുന്ന ഒരു സ്വപ്നദർശനത്തിലാണ്  'ലോഡ് ഓഫ് ദ ഫ്ലൈസ്' ദൃശ്യ്യമാകുന്നത് .
കാശിയുടെ നേതൃത്വത്തിൽ കുട്ടികൾ ഒരു കാടൻ ഗോത്രം പോലെയായി മാറുന്നു.
കുട്ടികളെ തിരികെ കൊണ്ട് വരാൻ ശ്രമിക്കുന്ന ജൂലിയയും പിങ്കിയും ആക്രമിക്കപ്പെടുകയും പിങ്കി കൊല്ലപ്പെടുകയും  ചെയ്യുന്നു.
ജൂലിയ രക്ഷപ്പെടുന്നത് കരയിലടുത്ത ഒരു കപ്പലിലെ ഓഫിസർ കുട്ടികളെ തഥാസമയത്ത് കണ്ടതു കൊണ്ടാണ്.
ലോഡ് ഓഫ് ദ ഫ്ലൈസിലെ കഥാപാത്രങ്ങൾ പലപ്പോഴും സമൂഹത്തിന്റെ പ്രതീകങ്ങളായിട്ടാണു ചിത്രീകരിക്കപ്പെടുന്നത്.
അവലംബം ബാഹ്യ ലിങ്കുകൾ Chapter 1: "The Sound of the Shell" of the novel Lord of the Flies by William Golding on eNotes Lord of the Flies Archived 2019-06-08 at the Wayback Machine .
student guide and teacher resources; themes, quotes, characters, study questions Reading and teaching guide from Faber and Faber , the book's UK publisher An interview with Judy Golding , the author's daughter, in which she discusses the inspiration for the book, and the reasons for its enduring legacy William Golding official website run and administered by the William Golding Estate
ലോട്ടസ് ടവർ ഇംഗ്ലീഷ് വിലാസം https://ml.wikipedia.org/wiki/Lotus_Tower
ശ്രീലങ്കയിലെ കൊളംബോയിൽ സ്ഥിതി ചെയ്യുന്ന 356 മീറ്റർ (1,168 അടി) ഉയരമുള്ള ഒരു ഗോപുരമാണ് കൊളംബോ ലോട്ടസ് ടവർ എന്നുകൂടി അറിയപ്പെടുന്ന ലോട്ടസ് ടവർ.
(Sinhala: නෙළුම් කුළුණ; Tamil: தாமரைக் கோபுரம்) ശ്രീലങ്കയുടെ ചരിത്രപ്രധാനമായ സംഭവത്തിന്റെ ഒരു നാഴികക്കല്ലായും ഇത് പ്രതിഫലിക്കുന്നു.
2019 സെപ്റ്റംബർ 16 ലെ കണക്കനുസരിച്ച്, നിലവിൽ ദക്ഷിണേഷ്യയിലെ ഏറ്റവും ഉയരം കൂടിയ നിർമ്മിതിയാണ് ഈ ടവർ.
ഗൈ-വയർ പിന്താങ്ങുള്ള ഐ‌എൻ‌എസ് കട്ടബൊമ്മന് ശേഷം ദക്ഷിണേഷ്യയിലെ ഏറ്റവും ഉയരം കൂടിയ രണ്ടാമത്തെ നിർമ്മിതിയാണിത്.
ഏഷ്യയിലെ ഏറ്റവും ഉയരം കൂടിയ പതിനൊന്നാമത്തെ ഗോപുരവും ലോകത്തിലെ ഏറ്റവും ഉയരം കൂടിയ പത്തൊമ്പതാമത്തെ ഗോപുരവുമാണ് ഇത്.
ആദ്യം ഇത് പെലിയഗോഡയുടെ പ്രാന്തപ്രദേശത്ത് നിർമ്മിക്കാൻ നിർദ്ദേശിച്ചെങ്കിലും പിന്നീട് ശ്രീലങ്ക സർക്കാർ നിർമ്മാണസ്ഥലം മാറ്റാൻ തീരുമാനിക്കുകയായിരുന്നു.
താമരയുടെ ആകൃതിയിലുള്ള ഈ ഗോപുരം, ആശയവിനിമയം , നിരീക്ഷണം, മറ്റ് ഒഴിവുസമയ വിശ്രമസൗകര്യങ്ങൾ എന്നിവയ്ക്കായി ഉപയോഗിക്കുന്നു.
ശ്രീലങ്കയും ചെെനയും തമ്മിലുള്ള വിദേശ ബന്ധത്തെ തുടർന്ന് മുൻ ശ്രീലങ്കൻ പ്രസിഡന്റ്‌ മഹേന്ദ്ര രജപക്ഷെയുടെ കാലത്താണ് ഈ ടവർ നിർമ്മാണം ആരംഭിച്ചത്.
ചൈനയുടെ ധനസഹായത്തോടെ നിർമ്മിച്ച ഇതിന്റെ നിർമ്മാണച്ചെലവ് 104.3 മില്യൺ ഡോളർ ആയിരുന്നു.
ചൈനയുടെ നാഷണൽ ഇലക്ട്രോണിക് ഇമ്പോർട്ട് ആൻഡ്‌ എക്സ്പോർട്ട്‌ കോർപറേഷനാണ് ഇതിനു നേതൃത്വം നല്കിയത്.
കൊളംബോ , അതിന്റെ പ്രാന്തപ്രദേശങ്ങൾ, നഗരത്തിൽ നിന്നും പരിസരത്തുനിന്നും പുറപ്പെടുന്ന പ്രധാന ഹൈവേകൾ എന്നിവിടങ്ങളിൽ നിന്ന് ഈ ഗോപുരം കാണാം.
30,600 ചതുരശ്രയടി വിസ്തീർണ്ണമുള്ള 17 നിലകളുള്ള കെട്ടിടമാണിത്.
ഈ ടവറിന്റെ 80 ശതമാനം ഫണ്ടും മുടക്കിയിരിക്കുന്നത്‌ ചൈനയാണ്.
2012 ലാണ് ഇരു രാജ്യങ്ങളും ലോട്ടസ് ടവർ നിർമ്മിക്കാനുള്ള കരാറിൽ ഒപ്പ് വച്ചത്.
പദ്ധതി ആരംഭിച്ച് ഏഴു വർഷത്തിനുശേഷം പ്രസിഡന്റ് മൈത്രിപാല സിരിസേന 2019 സെപ്റ്റംബർ 16 ന് ടവർ പൊതുജനങ്ങൾക്കായി തുറന്നുകൊടുത്തു.
രാജ്യത്തിന്റെ സാമ്പത്തിക തലസ്ഥാന നഗരമായ കൊളംബോയുടെ പ്രാന്തപ്രദേശത്ത് ടവർ നിർമ്മിക്കാനുള്ള പ്രാഥമിക തീരുമാനത്തിനുശേഷം, ശ്രീലങ്കൻ സർക്കാർ നഗരത്തിന്റെ ഹൃദയഭാഗത്തേക്ക് സ്ഥലം മാറ്റാനുള്ള പദ്ധതികൾ തയ്യാറാക്കിയതായി പ്രഖ്യാപിച്ചു.
ബെയ്‌റ തടാകത്തിന്റെ നദീതടപ്രദേശത്തിലാണ് ഗോപുരത്തിന്റെ പുതിയ സ്ഥാനം.
2012 ജനുവരി 3 ന്‌ ശ്രീലങ്കയിലെ ടെലികമ്മ്യൂണിക്കേഷൻ റെഗുലേറ്ററി കമ്മീഷൻ (TRCSL, ശ്രീലങ്കൻ വിദേശകാര്യ മന്ത്രാലയം സെക്രട്ടറി, ചൈന നാഷണൽ ഇലക്ട്രോണിക്സ് ഇറക്കുമതിക്കാർ, കയറ്റുമതി കോർപ്പറേഷൻ (CEIEC), എയ്‌റോസ്‌പേസ് ലോംഗ് മാർച്ച് ഇന്റർനാഷണൽ ട്രേഡ് Co. Ltd  (ALIT)  എന്നിവർ TRCSL ഡയറക്ടർ ജനറൽ അനുഷ പൽ‌പിറ്റയുമായി കരാർ ഒപ്പിട്ടു.
മുൻ രാഷ്ട്രപതി മഹീന്ദ രാജപക്‌സെയുടെ ഭരണകാലത്താണ് പദ്ധതി ആരംഭിച്ചത്.
ശിലാസ്ഥാപനച്ചടങ്ങിനെത്തുടർന്ന് 2012 ജനുവരി 20 ന് നിർമ്മാണം ആരംഭിച്ചു.
ബെയ്‌റ തടാകത്തിന്റെ നദീതടപ്രദേശത്തും ഡി. ആർ. വിജേവർധന മാവതയുടെ ഭാഗത്തുമായിട്ടാണ് ഈ നിർദിഷ്ടസ്ഥലം സ്ഥിതിചെയ്യുന്നത്.
2014 ഡിസംബറിൽ ടവറിന്റെ നിർമ്മാണം 125 മീറ്റർ (410 അടി) നാഴികക്കല്ല് പിന്നിട്ടു.
2015 ജൂലൈയിലെ കണക്കനുസരിച്ച് ടവർ 255 മീറ്റർ (837 അടി) എത്തി.
ഡിസൈനുകളും പ്രവർത്തനങ്ങളും
താമരയിൽ നിന്ന് പ്രചോദനം ഉൾക്കൊണ്ടാണ് ഈ കെട്ടിടത്തിന്റെ രൂപകൽപ്പന നടത്തിയിരിക്കുന്നത്.
താമര ശ്രീലങ്കൻ സംസ്കാരത്തിനുള്ളിലെ വിശുദ്ധിയെ പ്രതീകപ്പെടുത്തുന്നു മാത്രമല്ല രാജ്യത്തിന്റെ അഭിവൃദ്ധി പ്രാപിക്കുന്നതിന്റെ പ്രതീകമാണിതെന്നും പറയപ്പെടുന്നു.
ഗോപുരത്തിന്റെ നിറം പിങ്ക്, ഇളം മഞ്ഞ എന്നിവയ്ക്കിടയിൽ ഒന്നിടവിട്ട് മാറ്റാൻ പദ്ധതിയിട്ടിരുന്നു.
ഇത് ഗ്ലാസ് പൂശുന്നതിലൂടെ ഈ ഫലം ലഭിക്കുന്നതുമാണ്.
ഏകദേശം 350 മീറ്റർ (1,150 അടി) ഉയരമുള്ള ഈ ഗോപുരം 30,600 മീ 2 (329,000 ചതുരശ്ര അടി) വിസ്തീർണ്ണം ഉള്ളതാണ്.